โตโน่ เปรยอยากมีลูก แต่รอ แตงโม พร้อม 
โตโน่ ภาคิน เผยช่วงนี้งานรุม ยังไม่มีแพลนพาแตงโม ภัทรธิดา ไปสวีต คาดหลังเคลียร์งานเสร็จทุกอย่าง อาจจะไปกันทั้งครอบครัว หยอดหวาน แค่เจอกันทุกวันก็แฮปปี้แล้ว ไร้แพลนปั๊มลูก เชื่อแตงโมไม่น้อยใจมีทายาทช้า แย้มแม่อยากอุ้มหลานแล้ว ยืนยันความรักยังเหมือนเดิม ไม่มีปัญหาทะเลาะกันให้ปวดหัว,ยังแฮปปี้เหมือนเดิมกับความรักของหนุ่ม โตโน่ ภาคิน คำวิลัยศักดิ์ กับสาวแตงโม ภัทรธิดา พัชรวีระพงษ์ หลังจากแต่งงานกันมาเกือบ 2 ปี หลายคนก็ลุ้นว่า เมื่อไหร่คู่นี้จะมีเจ้าตัวเล็กซะที เพราะเพื่อนนักแสดงคนอื่นก็แซงหน้าไปแล้ว ล่าสุดได้เจอ หนุ่มโตโน่ มาร่วมงานแถลงข่าว หกขาหมาเดินเล่น (หกขาฯ ครั้งที่ 3) ที่ชั้น 7 ศูนย์การค้าเซ็นทรัลพระราม 9 เจ้าตัวก็ได้อัพเดทชีวิตในตอนนี้ให้ฟังว่า,ชีวิตตอนนี้เป็นยังไงบ้าง? ก็มีความสุขดีครับ ใกล้วาเลนไทน์แล้ว มีแพลนไปไหน? ยังไม่ได้คิดอะไรไว้ครับ แต่ว่าน่าจะมีเซอร์ไพรส์เนอะ? ก็ต้องดูก่อนครับ เราไม่ได้คิดไว้ แต่คือว่าสำหรับเราทุกๆ วัน มันก็มีความสุขดีอยู่แล้ว มีแพลนจะหยุดงานรึยัง? ยังหยุดไม่ได้ครับ เพราะว่าทั้งตัวงานของโมก็เปิดแล้ว มีละครหลายเรื่อง ของผมเองก็หลายเรื่อง เพลงใหม่ก็กำลังจะปล่อยวันที่ 5 ก.พ. นี้ ตอนนี้ก็งานหนักทั้งคู่ แต่ว่าก็มีเวลาอยู่ด้วยกัน เป็นช่วงที่มีความสุขในทุกๆวัน ไม่จำเป็นต้องเฉพาะวันวาเลนไทน์ ทุกวันก็เป็นวันวาเลนไทน์อยู่แล้วรึเปล่า? มันก็ไม่ขนาดนั้นครับ ถ้าจะเป็นขนาดนั้นก็หวานไป เตรียมซื้อของขวัญให้รึยัง? ยังครับ ยังไม่ได้คิดอะไร คือตัวโมเองอ่ะนะ เค้าก็ไม่เคยเรียกร้องเลย ไม่เคยอยากจะเรียกร้องโน่นนี่ แค่แบบรักกันไปแบบนี้ ดูแลกันไปแบบนี้มันก็มีความสุขแล้ว แต่ว่าในเรื่องของเซอร์ไพรส์ผมว่าคงเป็นเรื่องของจังหวะตรงนั้น หรือว่าโอกาส ถ้าเรามีไอเดียอะไรออกมา,ช่วงนี้งานเยอะ เลยทำให้ห่างๆกันไหม? ไม่หรอกครับ เราก็ได้เจอกันครับ เพียงแต่ว่าการทำงาน อย่างโมเค้าก็ทำงานทุกวัน ผมก็ทำงานทุกวัน แต่ว่าเวลาว่างเราได้เจอกันอยู่แล้ว มันไม่ยากเกินไปหรอกสำหรับคนที่จะรักกัน จะคบกันอ่ะครับ เห็นแตงโมบอกว่าอยากไปเที่ยวทะเล เพราะปีใหม่ก็ไม่ได้ไปเที่ยวกัน จะจัดสักทริปไหม? ตอนนี้ก็ยังครับ คือว่าเราก็อยากเพราะว่าคิวงานเค้าล็อกไว้แล้ว ทั้งผมและโมเราก็ต้องทำงานก่อน ไว้มีเวลาว่างเดี๋ยวค่อยว่ากัน แต่ก็มีคิดไว้นะถ้าละครปิดกล้องหมดแล้ว หลังจากคอนเสิร์ตแล้ว เราก็อาจจะมีที่เราได้ไปเที่ยวกันทั้งครอบครัว ตอนนี้เวลาก็ไม่ได้เป็นปัญหาสำหรับครอบครัวเราใช่ไหม? ไม่มีครับ คือพอเราเข้าใจกัน มันก็ไม่ได้มีปัญหาอะไร โมเห็นผมทำงาน ผมเห็นโมทำงานเราเข้าใจในสิ่งที่เราจะต้องรับผิดชอบอยู่ ตอนนี้ก็ไม่มีปัญหาอะไรเลย มีความสุขดีครับ,เรื่องมีน้อง ล่าสุดเห็นโมบอกว่า 30 แล้วก็อยากมีน้อง แต่ตอนนี้เค้าขอผ่อนผันไปก่อน? คงต้องผ่อนผันครับ เพราะเรายังทำงาน จะมามีน้องในขณะที่เรารับงานไว้แล้วมันคงไม่ได้หรอก ในส่วนตัวเราอยากมีตอนไหน? ผมยังไงก็ได้ แต่มาในตอนที่เราพร้อมทั้ง 2 คนก็น่าจะดีกว่า เห็นว่าเราเป็นคนนึงที่ชอบวางแผนอนาคตล่วงหน้าไว้? ผมว่ามันก็ไม่ใช่เป็นแผนการอะไรซับซ้อนหรอก ผมว่าทุกคนก็เป็นแบบผมอ่ะ คือความสุขที่สุดในชีวิตของเรา มันไม่ใช่ต้องเป็นอะไรที่ยิ่งใหญ่ ขอแค่ครอบครัวที่อบอุ่น กลับมาได้เจอกับคนที่รัก มันก็พอแล้ว เราคิดไว้ว่าอีกกี่ปีจะมีลูก? ไม่ได้คิดเอาไว้ เห็นโมบอกว่าอีกสัก 3 ปี ก็ 33 พอดี? ก็แล้วแต่โม เพราะตัวของโมเองสำคัญที่สุด ร่างกายโม สุขภาพโมสำคัญกว่าทุกอย่าง เราก็ต้องตามใจเค้า ตอนนี้เป็นห่วงและก็โฟกัสที่เรื่องงานก่อนดีกว่าครับ เค้ามีมาขออนุญาตไหมว่า ยังขอไม่มีนะ? ไม่มีครับ ไม่มีงอนอะไรเลย เข้าใจครับ แล้วจริงๆ เราก็ไม่ต้องขอ เพราะเจอกันทุกวัน คุยกันทุกวันอยู่แล้วครับ แต่แม่ก็มีถามมาเหมือนกันว่า เมื่อไหร่จะได้อุ้มน้อง เพราะว่าเห็นเพื่อนๆ ดาราหลายคนมีแล้ว แต่ว่าเราก็ทำงาน ดูแลกันและกัน ดูแลแม่ ดูแลคนที่ยังอยู่ให้ดีก่อนดีกว่า แล้วยังมีเรื่องงอนๆ กัน ทะเลาะกันอยู่บ่อยๆ อีกไหม? ไม่มีครับ.
โตโน่ ภาคิน เผยช่วงนี้งานรุม ยังไม่มีแพลนพา แตงโม ภัทรธิดา ไปสวีต คาดหลังเคลียร์งานเสร็จทุกอย่าง อาจจะไปกันทั้งครอบครัว หยอดหวานแค่เจอกันทุกวันก็แฮปปี้แล้ว ไร้แพลนปั๊มลูก เชื่อแตงโมไม่น้อยใจมีทายาทช้า แย้มแม่อยากอุ้มหลานแล้ว 
โตโน่ เดอะสตาร์,ภาคิน คำวิลัยศักดิ์,โตโน่ แตงโม,แตงโม ภัทรธิดา,ภัทรธิดา พัชรวีระพงษ์,ข่าว,ข่าวบันเทิง,ไทยรัฐออนไลน์